26/12/2013 | Administración LocalMunicipal
Ames
Aprobación definitiva da Ordenanza reguladora do prezo público pola utilización das instalacións deportivas e culturais de propiedade municipal do Concello de Ames

Habendo quedado definitivamente aprobada a modificación da Ordenanza reguladora do prezo público pola utilización das instalacións deportivas e culturais de propiedade municipal do Concello de Ames, por non terse presentado alegacións contra o acordo plenario de aprobación inicial da modificación, de data 31 de outubro de 2013, publicase o texto íntegro da modificación da ordenanza aos efectos legalmente establecidos. De conformidade co previsto no artigo 117 en relación co artigo 41 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello establece o prezo público pola utilización das instalacións deportivas e culturais municipais, que se rexerán pola presente Ordenanza.1.-O prezo público regulado nesta ordenanza constitúe unha prestación patrimonial de carácter público que se satisfará polos usuarios que voluntariamente soliciten a utilización das instalacións deportivas e culturais municipais que a continuación se detallan: 1.1.-Pavillóns polideportivos de Bertamiráns e O Milladoiro (comprenderá a utilización dos vestiarios e duchas). 1.2.-Campo Municipal de Deportes de Bertamiráns e de Milladoiro (comprenderá a utilización dos vestiarios e duchas). 1.3.-Salón de Actos dos Centros Socios Culturais de Bertamiráns e O Milladoiro.1.4.-Aulas dos Centro Socio Culturais de Bertamiráns e O Milladoiro.1.5.-Locais sociais de titularidade municipal situados nas diferentes parroquias do Concello 1.6.- Piscinas descubertas de titularidade municipal. Están obrigados ao pagamento do prezo público regulado nesta ordenanza quen solicite a utilización das instalacións deportivas e culturais municipais enumeradas no artigo anterior. Non obstante o anterior, o Concello mediante acordo de Comisión de Goberno poderá subscribir acordos puntuais de colaboración sempre que isto redunde no interese xeral.1.-O prezo público que se debe pagar ao Concello pola utilización das instalacións deportivas e culturais municipais, cinguirase ás seguintes tarifas: 4.1. Pavillóns polideportivos de bertamiráns e O Milladoiro. a) Cando o solicitante non cobre entrada a tarifa será de 9,66 euros por hora ou fracción se non se emprega luz e de 13,95 euros por hora ou fracción se se emprega luz. b) Cando o solicitante cobre entrada a terceiros: a tarifa será de 16,10 euros por hora ou fracción se non se emprega luz e de 21,46 euros por hora ou fracción se se emprega luz. c) Cando a utilización sexa para actos extradeportivos a tarifa será de 32,19 euros por hora ou fracción se non se emprega luz e de 37,56 euros por hora ou fracción se se emprega luz.4.2. Campo municipal de deportes de Bertamiráns. a) Actividades deportivas a tarifa será por hora ou fracción de 64,38 euros. b) Actividades extradeportivas, a tarifa será de 96,57 euros por hora ou fracción.4.3. Salón de actos dos centros socioculturais de Bertamiráns e O Milladoiro. a) Cando o solicitante non cobre entrada, a tarifa será por hora ou fracción de 10,73 euros. b) Cando o solicitante cobre entrada a tarifa será por hora ou fracción de 53,65 euros. c) Actividades extraculturais a tarifa será de 96,57 euros por hora ou fracción.4.4. Aulas dos centros socioculturais de Bertamiráns e O Milladoiro a) Cando o solicitante non cobre entrada, a tarifa será por hora ou fracción de 10,73 euros. b) Cando o solicitante cobre entrada a tarifa será por hora ou fracción de 53,65 euros. c) Actividades extraculturais, a tarifa será de 64,38 euros por hora ou fracción.4.5. Locais sociais de titularidade municipal situados nas diferentes parroquias do Concello: a) Cando o solicitante non cobre entrada a tarifa será de 10,73 euros por hora ou fracción. b) Cando o solicitante cobre entrada a tarifa será de 53,65 euros por hora ou fracción. c) Cando a solicitude sexa para actividades extradeportivas ou extraculturais a tarifa será de 64,38 euros por hora ou fracción.4.6 Piscinas descubertas de titularidade municipal. Non estará suxeita o acceso á piscina existente na praia fluvial de Tapia.1. As solicitudes para a utilización das instalacións deportivas ou culturais propiedade municipal serán realizadas nun escrito dirixido á Alcaldía do Concello de Ames polos interesados, cunha antelación mínima de 3 días hábiles en relación ó momento no que se pretenda a súa utilización, concretando a data, hora, actividade a desenvolver e demais circunstancias de interese.2. A obriga do pagamento do prezo público orixinarase no momento no que se autorice a utilización das instalacións deportivas e culturais enumeradas no artigo 4.º. A autorización corresponderá a Alcaldía do Concello de Ames ou concelleiro de Cultura e Deportes. O encargado das instalacións non permitirá a súa utilización sen a presentación da autorización municipal e do xustificante de ter ingresado o correspondente prezo público.3. O Concello de Ames, en casos debidamente xustificados, poderá esixir un depósito previo para responder, se é o caso, das indemnizacións polos desperfectos que poidan producirse nas instalacións deportivas e culturais municipais. Este depósito poderá constituírse en metálico, mediante aval bancario ou póliza de seguros. Devolverase o seu importe, previo informe do xefe da sección de Deportes ou Cultura no que conste que non se causaron danos ou que estes foron reparados.4. Os gastos de persoal de servicio discontinuo (billeteiros, porteiros, vixilantes, electricistas.) e os gastos extraordinarios xerados serán por conta dos organizadores do acto.5. O solicitante do servizo practicará a autoliquidación consonte ás tarifas establecidas no artigo 4, e o ingreso farase nas entidades bancarias designadas polo Concello, unha vez sexa autorizada a utilización das correspondentes instalacións 6. Cando por causas non imputables ó obrigado ó pagamento do prezo, a utilización non teña lugar, procederá a devolución do importe correspondente.7. No caso de existir varias solicitudes coincidentes darase preferencia, no caso dos particulares, ós empadroados no Concello de Ames e, no caso de entidades, ás que teñan a súa sede social no Concello.8. As regras establecidas nos puntos 1 a 5 do presente artigo non será de aplicación para o acceso ás piscinas descubertas municipais, no que a xestión do seu pagamento farase mediante o sistema de abonos. Neste suposto, o solicitante practicará a autoliquidación do seu importe e ingresará a contía resultante nas entidades bancarias designadas polo Concello. O encargado das instalación non permitirá a súa utilización sen a presentación do documento acreditativo da súa calidade de abonado, documento que será entregado unha vez xustificado o ingreso. Para a delimitación do concepto “abonado familiar”, estarase ao disposto no artigo correspondente da Ordenanza reguladora do prezo público pola utilización do complexo da piscina cuberta municipal de Ames. A documentación a presentar será DNI do/a cabeza de familia, copia do libro de familia e no caso de fillos entre os 18 e os 24 anos cumpridos, documento que acredite ser demandante de emprego. O cobramento dos prezos que se establezan ao marxe dos abonos farase no momento de entrada no recinto da piscina municipal, entendendose que, cando a a persoa usuaria se ausente do recinto, finaliza o dereito a facer uso de ditos servizos, de tal modo que, de volver a desexar a utilización dos mesmos, sería necesario o aboamento dun novo prezo público de entrada Estará exento de pagamento o Concello de Ames nas actividades organizadas ou patrocinados por este. Os colexios públicos ou concertados do Concello de Ames, as asociacións sen animo de lucro inscritas no Rexistro municipal de asociacións e os clubes deportivos do Concello tamén poderán utilizar as instalacións deportivas ou culturais de propiedade municipal de xeito gratuíto, sempre que se trate de actividades culturais ou deportivas. Tamén será gratuíta a utilización polos veciños de Ames para tratar asuntos de interese veciñal e carezan de local propio. Disposición derrogatoria única A partir da data da entrada en vigor da presente ordenanza reguladora quedará derrogada a ordenanza n.º 10-T, reguladora de taxas pola prestación de instalacións deportivas de Bertamiráns e O Milladoiro. A presente ordenanza, unha vez aprobada definitivamente, será publicada integramente no Boletín Oficial da Provincia e comezará a aplicarse unha vez transcorra o prazo previsto no artigo 65.2 da Lei 7/1985, do 2 de abril, e manterase en vigor mentres non se acorde a súa derrogación ou modificación expresa. No caso de modificacións parciais, os artigos non modificados continuarán vixentes. As modificacións producidas pola Lei de presupostos xerais do Estado, ou outra norma de rango legal que afecte a calquera elemento desta ordenanza, serán de aplicación automática” Ames, 20 de decembro de 2013 O alcalde Santiago V. Amor Barreiro